عادات التعساء.. انت منهم لو لا؟
ما راح اگولك العلماء گالوا والدراسات تشير… ببساطة راح أگولك سعادة الواحد بيده وبالنتيجة تعاسته. مرات الواحد ما يدري بنفسه أنه تعيس بس تصرفاته تكشفه. دير بالك من هاي الأعراض وإلا تكون تعيس وما تعرف بنفسك:
١. تتذمر لو متتذمر؟
اذا تتذمر بس مو لغرض العلاج، لكن لغرض التذمر نفسه، احتمال انت تعيس.
٢. تنتظر المستقبل؟
اذا تنتظر المستقبل حتى تحس بالسعادة، احذر لأنها من أعراض التعاسة.
أحسن شي تركز على الحاضر وتعيش اللحظة.
٣. تحب تبقى بالبيت؟
لمن تحس بالحزن، تحب تبقى بالبيت لو تطلع ويه الأصدقاء؟ اذا تفضل البقاء بالبيت فأنت على خطأ لأانك تفةت فرصة تحسين مزاجك.
٤. تحب تلعب دور الضحية؟
التعيس يعتبر الحياة صعبة جداً و:انه ميگدر يحسن حياته. الصحيح أنه تفكر بالحلول مو بالأعذار.
٥. متشائم لو متفائل؟
التشائم اسوأ شي ممكن الواحد يسويه لأن اذا تفكر بأشياء سلبية من المحتمل أن تواجه المشاكل بدربك. أفضل شي لتجنب التعاسة أنك تبتعد عن التشائم وخليك متفائل بالحياة حتى الحياة تكافئك على ايجابيتك.